ສ​ປ​ປ ລາວ ຈະ​ສະ​ຫຼອງ​ໄຫ​ຫີນ​ ມໍ​ລະ​ດົກ​ໂລກ ກິ​ລາ​ແຫ່ງ​ຊາດ ແລະ​ວັນ​ສ້າງ​ຕັ້ງ​ພັກ​ປະ​ຊາ​ຊົນປະຕິວັດລາວ
ການ​ຈັດ​ງານ​ສະ​ເຫຼີມ​ສະ​ຫຼອງ​ ທົ່ງ​ໄຫ​ຫີນເປັນ​​ມໍ​ລະ​ດົກ​ໂລກ​ ຈະ​ມີ​ຂຶ້ນ​ໃນ​ໂອ​ກາດດຽວ​ກັນ​ ກັບ​ພິ​ທີ​ເປີດ​ການ​ແຂ່ງ​ ຂັນ​ກິ​ລາ​ແຫ່ງ​ຊາດ ​ຄັ້ງ​ທີ 11 ແລະ​ວັນ​ສ້າງ​ຕັ້ງ​ພັກ​ປະ​ຊາ​ຊົນ​ປະ​ຕິ​ວັດ​ລາວ ໃນ​ວັນ​ທີ 22 ມີ​ນາ 2020.
ລາວຈະຈັດງານສະຫຼອງມໍລະດົກໂລກ ທົ່ງໄຫຫີນໃນໂອກາດດຽວກັນກັບພິທີເປີດແຂ່ງ ຂັນກິລາແຫ່ງຊາດຄັ້ງທີ 11 ແລະວັນສ້າງຕັ້ງພັກປະຊາຊົນປະຕິວັດລາວ ຄົບຮອບ 65 ປີ ໃນວັນທີ 22 ມີນາປີ 2020 ຊຶ່ງ ຊົງລິດ ໂພນເງິນ ມີລາຍງານຈາກ ບາງກອກ ທ່ານບຸນຕົ້ນ ຈັນທະພອນ ເຈົ້າແຂວງ ແລະເລຂາພັກແຂວງຊຽງຂວາງ ຖະແຫຼງຢືນຢັນ ວ່າ ການຈັດງານສະເຫຼີມສະຫຼອງທົ່ງໄຫຫີນເປັນມໍລະດົກໂລກ ຈະມີຂຶ້ນໃນໂອກາດ ດຽວກັນກັບພິທີເປີດການແຂ່ງຂັນກິລາແຫ່ງຊາດ ຄັ້ງທີ 11 ແລະວັນສ້າງຕັ້ງພັກປະຊາ ຊົນປະຕິວັດລາວຄົບຮອບ 65 ປີ ໃນວັນທີ 22 ມີນາ 2020 ສະນັ້ນຈຶ່ງຖືເປັນງານສະ ເຫຼີມສະຫຼອງທີ່ຍິ່ງໃຫຍ່ ເພາະມີ 3 ວາລະສຳຄັນໃນລະດັບຊາດທີຈະຈັດໃຫ້ມີຂຶ້ນໃນ ວັນດຽວກັນ ດັ່ງທີ່ທ່ານບຸນຕົ້ນ ໄດ້ໃຫ້ການຢືນຢັນວ່າ: ທ່ານບຸນຕົ້ນ ຢືນຢັນດ້ວຍວ່າ ສິ່ງທີ່ຈະຕ້ອງຈັດຕັ້ງປະຕິບັດໃຫ້ໄດ້ກ່ອນການສະເຫຼີມ ສະຫຼອງມໍລະດົກໂລກກໍຄືການສ້າງການມີສ່ວນຮ່ວມຂອງປະຊາຊົນລາວເຂົ້າໃນການ ອະນຸລັກໄຫຫີນໃຫ້ໄດ້ຢ່າງແທ້ຈິງ ເພາະວ່າໄຫຫີນທີ່ຖືກຮັບຮອງເປັນມໍລະດົກໂລກ ຈາກອົງການ UNESCO ນັ້ນບໍ່ໄດ້ຢູ່ໃນພື້ນທີ່ດຽວກັນ ຫາກແຕ່ມີທີ່ຕັ້ງຢູ່ເຖິງ 11 ເຂດ ໃນ 4 ເມືອງຂອງແຂວງຊຽງຂວາງ ດ້ວຍເຫດນີ້ຈຶ່ງບໍ່ແມ່ນເລື້ອງງ່າຍສຳລັບການຄຸ້ມ ຄອງ ແລະຮັກສາມໍລະດົກໂລກແຫ່ງນີ້ ນອກຈາກຈະໄດ້ຮັບການຮ່ວມມືຈາກປະຊາ ຊົນຢ່າງແທ້ຈິງ ທັງຍັງຖືເປັນບັນຫາສຳຄັນ ທີ່ຄະນະຊ່ຽວຊານຂອງ UNESCO ໄດ້ ຢິບຍົກເປັນບັນຫາສຳຄັນໃນການພິຈາລະນາຮັບຮອງໄຫຫີນເປັນມໍລະດົກໂລກ ດັ່ງກ່າວ ທັງນີ້ໄຫຫີນທີ່ຖືກຮັບຮອງໃຫ້ເປັນມໍລະດົກໂລກທາງວັດທະນາທຳຢ່າງເປັນທາງ ການໃນກອງປະຊຸມໃຫຍ່ຄັ້ງທີ 43 ຂອງຄະນະກຳມະການມໍລະດົກໂລກ ໃນວັນທີ 30 ມິຖຸນາ ຫາ 10 ມັງກອນ 2019 ທີ່ນະຄອນ Baku ສາທາລະນະລັດອາເຈີບາຍຈານ ຊຶ່ງກ່ອນໜ້ານັ້ນ ຄະນະຊ່ຽວຊານຂອງ UNESCO ກໍໄດ້ເດີນທາງມາກວດກາຄວາມ ພ້ອມໃນດ້ານຕ່າງໆຂອງທົ່ງໄຫຫີນໃນຊ່ວງເດືອນຕຸລາ 2018 ກໍຄືຫຼັງຈາກທີ່ທາງການ ລາວໄດ້ສຶກສາຢ່າງລະອຽດ ທັງກໍໄດ້ກຳ ໜົດແຜນການຄຸ້ມຄອງ ແລະອະນຸລັກຮັກ ສາເຂດທົ່ງໄຫຫີນຕາມເງື່ອນໄຂຂອງ UNESCO ກຳໜົດໃນທຸກດ້ານແລ້ວ ຊຶ່ງທາງ ການລາວໄດ້ເລືອກເອົາສະເພາະ 11 ພື້ນທີ່ ທີ່ຕັ້ງຢູ່ໃນເຂດເມືອງຄຳ ເມືອງແປກ ເມືອງຜາໄຊ ແລະເມືອງພູກູດ ທີ່ມີໄຫຫີນ 999 ໜ່ວຍ ທີ່ໄດ້ຂຶ້ນທະບຽນເປັນມໍລະດົກ ໂລກຈາກທັງໝົດຫຼາຍກວ່າ 2,000 ໜ່ວຍ ເພື່ອໃຫ້ສະດວກຕໍ່ການຄຸ້ມຄອງດັ່ງກ່າວ ທາງດ້ານທ່ານວິໄລສຸກ ພິມມະສອນ ສະມາຊິກສະພາແຫ່ງຊາດລາວ ຈາກແຂວງຊຽງ ຂວາງ ກໍຍອມຮັບວ່າໃນແຂວງຊຽງຂວາງຍັງຂາດແຄນພື້ນຖານໂຄງລ່າງເພື່ອຮອງຮັບ ການທ່ອງທ່ຽວທີ່ຄາດວ່າຈະຂະຫຍາຍໂຕເພີ້ມຂຶ້ນຈາກການທີ່ UNESCO ໄດ້ປະກາ ດຮັບຮອງໄຫຫີນເປັນມໍລະດົກໂລກດັ່ງກ່າວ ໂດຍສະເພາະແມ່ນສະໜາມບິນທີ່ບໍ່ສາ ມາດຮອງຮັບເຮືອບິນຂະໜາດໃຫຍ່ໄດ້ເລີຍ ສ່ວນຖະໜົນຫົນທາງໄປຫາແຫລ່ງທ່ຽວ ຕ່າງໆ ກໍຍັງບໍ່ໄດ້ມາດຕະຖານ ໂຮງແຮມ ບ້ານພັກ ຮ້ານອາຫານ ສະຖານບໍລິການ ຕ່າງໆຍັງບໍ່ພຽງພໍ ເຮັດໃຫ້ມີຊາວຕ່າງຊາດເດີນທາງມາທ່ຽວໃນແຂວງຊຽງຂວາງພຽງ ແຕ່ 80,000 ກວ່າຄົນເທົ່ານັ້ນໃນແຕ່ລະປີ ຈຶ່ງຖືເປັນບັນຫາທີ່ລັດຖະບານລາວ ຈະ ຕ້ອງເລັ່ງດຳເນີນການພັດທະນາໃຫ້ໄດ້ຢ່າຮີບດ່ວນທີ່ສຸດ ປັດຈຸບັນ ສປປ ລາວ ມີມໍລະດົກໂລກສາມແຫ່ງ ໂດຍຖືເປັນມໍລະດົກໂລກທາງ ວັດ ທະນາທຳທັງ 3 ແຫ່ງກໍຄືເມືອງຫຼວງພະບາງ ຜາສາດຫີນວັດພູໃນແຂວງຈຳປາສັກ ແລະໄຫຫີນໃນແຂວງຊຽງຂວາງ ຊຶ່ງຖືກຮັບຮອງເປັນມໍລະດົກໂລກຢ່າງເປັນທາງ ການໃນປີ 1995 ປີ 2001 ແລະປີ 2019 ຕາມລຳດັບ ນອກຈາກນັ້ນ ສຽງແຄນລາວ ກໍຖືກຮັບຮອງໃຫ້ເປັນມໍລະດົກໂລກທີ່ຈັບຕ້ອງບໍ່ໄດ້ ທາງດ້ານສຽງເພງຂອງມະນຸດຊາດໂດຍ UNESCO ໄດ້ມອບໄບປະກາດໃຫ້ທາງ ການລາວເມື່ອເດືອນມີນາ ປີ 2018 ທີ່ນະຄອນປາຣີ ສ່ວນລຳວົງລາວ ແລະລາຍ ນາກຂອງສິ້ນໄໝລາວນັ້ນ ທາງການລາວໄດ້ນຳສະເໜີຕໍ່ UNESCO ເພື່ອຂໍໃຫ້ພິ ຈາລະນາ ແລະຮັບຮອງໃຫ້ເປັນມໍລະດົກໂລກດ້ານພູມປັນຍາ ແລະຈິດວິນຍານ ຂອງມະນຸດຊາດເຊັ່ນກັນ ສ່ວນເຂດອຸທະຍານແຫ່ງຊາດພູຫີນໜາມໜໍ່ ໃນເຂດ ແຂວງຄຳມ່ວນກໍໄດ້ຖືກນຳສະເໜີ ໃຫ້ເປັນມໍລະດົກໂລກທາງທຳມະຊາດແຫ່ງທຳ ອິດໃນລາວ